Diari Oficial de la Generalitat Valenciana


Sumari del DOGV 7725, del 22-02-2016 (2016/1107)

RESOLUCIÓ de 18 de gener de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual s'aprova el pla de prevenció d'incendis del terme municipal de Bocairent.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7725

Data del DOGV
:   22-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1107


Data del document
:   18-01-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Bocairent

RESOLUCIÓ de 18 de gener de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual s'aprova el pla de prevenció d'incendis del terme municipal de Bocairent. [2016/1107]  
Antecedents  
La importància de disposar d'una adequada estructura i mitjans que permeten minimitzar les conseqüències dels efectes dels incendis forestals en el territori de la Comunitat Valenciana, així com d'instruments de gestió que regulen l'activitat és una qüestió que hui en dia no es posa en dubte per ningú.  
El nivell de detall que es requereix en cada cas depén de les característiques de la zona, el tipus de terreny forestal, les condicions orogràfiques, climatològiques i els usos i costums propis de la zona.  
Per aquest motiu es pot descendir a realitzar una planificació detallada de la prevenció d'incendis forestals fins al nivell que es desitja, no obstant això, prendre la unitat administrativa del terme municipal permet un nivell de detall suficient que garanteix incloure tots aquells aspectes propis i la casuístiques i les condicions concretes del territori.  
  
El pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana.  
  
  
Base normativa  
La Llei 3/1993, de 9 de desembre, Forestal, de la Comunitat Valenciana estableix en l'article 55.3 que les entitats locals amb terrenys forestals en el seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.  
El Reglament de la Llei 3/1993, Forestal, de la Comunitat Valenciana, aprovat per Decret 98/1995, de 16 de maig, del Govern Valencià, estableix en els articles 138 i 140 clarament els continguts mínims que haurà de contindre un pla local de prevenció, que són: descripció física, econòmica i sociològica del municipi, inventari i divisió en zones en funció del seu risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.  
  
L'article 141 del Reglament de la Llei 3/1993, Forestal, de la Comunitat Valenciana, aprovat per Decret 98/1995, de 16 de maig, del Govern Valencià, estableix l'òrgan competent per a la seua aprovació, a proposta de la direcció general corresponent.  
El Decret 7/2015, de 29 de juny, modificat per Decret 10/2015, de 7 de juliol, ambdós del president de la Generalitat, així com el Decret 103/2015, de 7 de juliol, del Consell (DOCV 7566, 08.07.2015), van assignar les competències en prevenció d'incendis forestals a la Conselleria d'Agricultura, Medi Ambient, Canvi Climàtic i Desenvolupament Rural.  
El Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, en l'article 19 estableix que la Direcció General de Prevenció d'Incendis Forestals assumeix les funcions en matèria de direcció i gestió de les polítiques de prevenció d'incendis forestals de les muntanyes o terrenys forestals de la Comunitat Valenciana.  
  
Resolució  
Vistos els antecedents exposats.  
Vista l'aprovació del ple de l'Ajuntament de Bocairent en sessió de data 26 de març de 2015 del pla local de prevenció d'incendis.  
  
Vist l'informe tècnic elaborat per la Secció de Prevenció d'Incendis Forestals.  
Conforme amb això, vist que el pla compleix el que disposa la legislació vigent en la matèria.  
Vista la proposta de la Direcció General de Prevenció d'Incendis per a l'aprovació del pla de local de prevenció d'incendis forestals del terme municipal de Bocairent (València), resolc:  
  
Primer  
Aprovar el pla local de prevenció d'incendis de Bocairent (València) com a directriu tècnica en la matèria en l'àmbit del municipi.  
  
  
Segon  
Que la present resolució siga publicada en el Diari Oficial de la Comunitat Valenciana per a general coneixement, amb el contingut que s'inclou en l'annex.  
  
València, 18 de gener de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.  
  
  
ANNEX  
  
U. Aprovació del pla  
Aprovar el pla local de prevenció d'incendis forestals de Bocairent (València) com a directriu tècnica en la matèria en l'àmbit del municipi.  
  
El pla està estructurat en els blocs següents:  
  
I. Memòria  
1. Introducció  
Antecedents i justificació  
Objectius generals  
Objectius específics  
Ordre d'encàrrec  
Documents de planificació d'influència a escala local  
Aprovació del pla local de prevenció d'incendis forestals  
Vigència del pla  
Situació del terme municipal  
Marc normatiu  
  
2. Descripció del municipi  
Medi físic  
Fisiografia  
Geologia  
Geomorfologia  
Hidrografia  
Hidrogeologia  
Clima  
Vegetació  
Fauna  
Paisatge  
Masses forestals  
Medi socioeconòmic  
  
3. Anàlisi de risc d'incendis  
Estudi històric d'incendis  
Estadística  
Ús recreatiu  
Activitats lúdiques festives  
Treballs en l'entorn forestal  
Punts d'abocament  
Línies elèctriques  
Ferrocarril  
  
4. Àrees d'especial protecció  
Càlcul de la vulnerabilitat del medi  
  
5. Prioritats de defensa  
  
6. Inventari de mitjans  
Inventari de mitjans propis i mobilitzables  
Protocol d'actuacions en funció dels graus de preemergència  
  
7. Inventari d'infraestructures existents  
Xarxa viària  
Àrees tallafocs i tractaments de la vegetació  
Infraestructures en àrees urbanitzades  
  
8. Proposta d'actuacions  
Proposta de prevenció de causes  
Proposta d'infraestructures  
  
Conclusió  
Normativa europea  
Normativa estatal  
Normativa autonòmica  
  
  
II. Plànols  
Plànol 1. Pendents  
Plànol 2 .Models de combustible  
Plànol 3 .Espais protegits  
Plànol 4. Risc d'incendi  
Plànol 5. Prioritats de defensa  
Plànol 6. Terrenys forestals  
Plànol 7. Vulnerabilitat  
Plànol 8. Xarxa viària  
Plànol 9. Àrea tallafoc  
Plànol 10. Àrees tallafocs amb ortofoto  
Plànol 11. Hidrants i depòsits.  
  
Dos. Caràcter subsidiari  
Les disposicions contingudes en el pla local de prevenció d'incendis forestals de Bocairent (València) constitueixen la directriu tècnica en aquesta matèria en l'àmbit del municipi, sense perjudici del seu caràcter subsidiari en la seua aplicació a les establides en la normativa general de prevenció d'incendis forestals i al que estableix la Resolució de 3 de març de 2014, del conseller de Governació i Justícia, per la qual s'aprova el pla de prevenció d'incendis forestals de la demarcació forestal de Xàtiva (DOCV 7236, 18.03.2014).  
  
Tres. Vigència del pla  
Amb caràcter general el pla té una vigència de 10 anys amb revisions parcials cada 5 anys.  
  
Quatre. Modificacions del pla local de cremes  
Es faculta la directora general de Prevenció d'Incendis Forestals perquè en l'àmbit de les seues competències, puga aprovar posteriors modificacions de les disposicions previstes en el pla local de cremes inclòs dins de la normativa del present pla local de prevenció d'incendis forestals.  
  
Contra la present resolució, que entrarà en vigor l'endemà de la publicació en el Diari Oficial de la Comunitat Valenciana, les persones interessades podran interposar recurs contenciós administratiu en el termini de dos mesos, comptats a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana de conformitat amb el que disposa l'article 10 i concordants de la Llei reguladora de la jurisdicció contenciosa administrativa  
Tot això sense perjudici de la interposició del recurs potestatiu de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.